pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​วันนี้ที่รอคอย !! อียูประกาศปลดใบเหลืองประมงไทย
วันพุธที่ 9 มกราคม 2562
​วันนี้ที่รอคอย !! อียูประกาศปลดใบเหลืองประมงไทย
--
ข่าวดีรับศักราชใหม่ 2562 เมื่อสหภาพยุโรป หรืออียู ประกาศปลดใบเหลืองการทําประมงไอยูยู หรือการทําประมงที่ผิดกฎหมาย ขาดการรายงาน และไร้การควบคุมของไทย ซึ่งถือเป็นเพียงประเทศเดียวที่ได้รับการพิจารณาครั้งล่าสุดนี้
การันตีความสําเร็จของทุกภาคส่วนที่ได้พยายามมาเกือบ 4 ปี ตั้งแต่ที่อียูให้ใบเหลืองไทยเมื่อเดือนเมษายน 2558
โดยรัฐบาลได้กําหนดให้การแก้ไขปัญหาไอยูยูเป็นวาระแห่งชาติ และได้รับความร่วมมือเป็นอย่างดีตั้งแต่ระดับนโยบายลงไปจนถึงชาวประมงในระดับพื้นที่ ความมุ่งมั่นทุ่มเททั้งหมดครอบคลุมทุกเรื่อง ได้แก่
• การปรับปรุงกฎหมายและกฎระเบียบต่าง ๆ ให้เป็นไปตามหลักสากล
• การจัดตั้งศูนย์บัญชาการแก้ไขปัญหาการทําประมงผิดกฎหมาย (ศปมผ.) และศูนย์ประสานการปฏิบัติในการรักษาผลประโยชน์ทางทะเล (ศรชล.)
• การจัดระบบติดตามงานและฐานข้อมูลที่ชัดเจน เช่น จํานวนเรือ จํานวนท่าเทียบเรือ
• การเร่งรัดจัดทําทะเบียนเรือประมง และออกใบอนุญาตทําการประมง ควบคุมเรือที่ไม่มีใบอนุญาตและเรือที่มีคดีไม่ให้ออกไปทําประมงทั้งในและนอกน่านน้ํา
• การจัดตั้งศูนย์ควบคุมการแจ้งเข้า - ออกของเรือประมง (Port In - Port Out: PIPO) 28 แห่งในจังหวัดชายทะเลทั่วประเทศ โดยให้เรือประมงขนาด 30 ตันกรอสขึ้นไป ติดตั้งระบบติดตามตําแหน่งเรือประมง (VMS)
• การตรวจสอบย้อนกลับตลอดสายการผลิต เพื่อให้ทราบแหล่งที่มาของสัตว์น้ํา
• การบังคับใช้กฎหมาย และตั้งคณะผู้พิพากษาคดีประมงเป็นการเฉพาะ และกําหนดเวลาพิจารณาคดีให้แล้วเสร็จภายใน 6 เดือน
• การบริหารจัดการและดูแลแรงงานต่างด้าว เพื่อป้องกันการเอารัดเอาเปรียบ และการค้ามนุษย์
ฯลฯ
ทําให้ไทยสามารถแสดงบทบาทและความรับผิดชอบทั้งในฐานะรัฐเจ้าของธง รัฐชายฝั่ง รัฐเจ้าของท่าและรัฐตลาด ยกระดับการทําประมงเชิงพาณิชย์ในและนอกน่านน้ําตามมาตรฐานสากล
งานนี้...พลเอก ประยุทธ์ จันทร์โอชา นายกรัฐมนตรี ยินดีและขอบคุณอียูที่เห็นถึงความมุ่งมั่นตั้งใจจริงของประเทศไทยในการแก้ไขปัญหาการทําประมงไอยูยู และขอบคุณผู้ที่อยู่เบื้องหลังความสําเร็จนี้ทุกคน ที่ได้ร่วมมือร่วมใจกันเสียสละ อดทน และทุ่มเททํางานอย่างเต็มที่ เพื่อรักษาทรัพยากรธรรมชาติทางทะเลและปฏิบัติตามมาตรฐานสากล
พร้อมกับย้ําว่า นับจากนี้สถานการณ์ประมงของไทยจะดีขึ้น ค้าขายได้มากขึ้น เพราะนานาประเทศมีความเชื่อมั่นเรา
ส่วนในระยะต่อไปนั้น ไทยและสหภาพยุโรปจะร่วมมือกันเพื่อให้ไทยบรรลุการเป็นประเทศปลอดประมงไอยูยู หรือ ไอยูยูฟรี โดยสมบูรณ์ต่อไป ภายใต้ 3 แผนงาน คือ
1. การจัดตั้งคณะทํางานเพื่อเป็นกลไกร่วมมือส่งเสริมการประมงอย่างยั่งยืนและต่อเนื่อง
2. การจัดตั้งคณะทํางานร่วมอาเซียน เพื่อป้องกันและปราบปรามการทําประมงไอยูยู หรือ ASEAN IUU Task Force โดยจะแบ่งปันและแลกเปลี่ยนประสบการณ์กับประเทศอื่น ๆ ที่ประสบปัญหาเดียวกัน โดยเฉพาะในภูมิภาคอาเซียน
3. การส่งเสริมการประมงปลอดจากสัตว์น้ําและสินค้าประมงที่ทําประมงไอยูยู หรือไอยูยูฟรี โดยไทยจะศึกษาและพัฒนาแผนงานเพื่อออกใบรับรองการจับสัตว์น้ําของไทยที่เป็นรูปธรรม
ผลของความร่วมมือร่วมใจของทุกภาคส่วนที่ผ่านมา นอกจากจะทําให้ความอุดมสมบูรณ์ของท้องทะเลกลับคืนมาแล้ว ยังช่วยให้การประกอบอาชีพของชาวประมงได้รับการยอมรับ และจะส่งผลดีต่อการขับเคลื่อนเศรษฐกิจของไทยต่อไปในอนาคต
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วธ. ชูคุณธรรมฯวัดท่าข้ามศรีดอนชัยต้นแบบชุมชนเข้มแข็งทางศาสนา-ศิลปวัฒนธรรมไทลื้อ ดำเนินชีวิตตามหลักปรัชญาของเศรษฐกิจพอเพียง
วันศุกร์ที่ 27 กันยายน 2562
วธ. ชูคุณธรรมฯวัดท่าข้ามศรีดอนชัยต้นแบบชุมชนเข้มแข็งทางศาสนา-ศิลปวัฒนธรรมไทลื้อ ดําเนินชีวิตตามหลักปรัชญาของเศรษฐกิจพอเพียง
วธ. ชูคุณธรรมฯวัดท่าข้ามศรีดอนชัยต้นแบบชุมชนเข้มแข็งทางศาสนา-ศิลปวัฒนธรรมไทลื้อ ดําเนินชีวิตตามหลักปรัชญาของเศรษฐกิจพอเพียง จิตอาสาทําความดีด้วยหัวใจ เปิดเป็นแหล่งศึกษาดูงานปัญญาท้องถิ่น ผลิตภัณฑ์ชุมชนจําหน่าย มีรายได้
วธ. ชูคุณธรรมฯวัดท่าข้ามศรีดอนชัยต้นแบบชุมชนเข้มแข็งทางศาสนา-ศิลปวัฒนธรรมไทลื้อ ดําเนินชีวิตตามหลักปรัชญาของเศรษฐกิจพอเพียง จิตอาสาทําความดีด้วยหัวใจ เปิดเป็นแหล่งศึกษาดูงานปัญญาท้องถิ่น ผลิตภัณฑ์ชุมชนจําหน่าย มีรายได้ ยกเป็นตัวอย่างชุมชนคุณธรรมฯทั่วประเทศ
เมื่อวันที่ 26 กันยายน 2562 นายกฤษศญพงษ์ ศิริ ปลัดกระทรวงวัฒนธรรม เดินทางไปเยี่ยมชมการดําเนินงานของชุมชนคุณธรรมน้อมนําหลักปรัชญาของเศรษฐกิจพอเพียง วัดท่าข้ามศรีดอนชัย อ.เชียงของ จ.เชียงราย โดยมีนางจิตรา สิทธนานุวัฒน์ วัฒนธรรมจังหวัดเชียงราย นายทัศนัย สุธาพจน์ นายอําเภอเชียงของ พระครูสุจิณ วรคุณ เจ้าอาวาสวัดท่าข้ามศรีดอนชัย ประธานชุมชนคุณธรรมฯ พร้อมคณะกรรมการ เด็กและเยาวชนให้การต้อนรับ โดยพระครูสุจิณ ได้บรรยายสรุปผลการดําเนินงานชุมชนคุณธรรมฯปี 2562 และแผนดําเนินงานชุมชนคุณธรรมฯปี 2563 จากนั้นนําเยี่ยมชมผลิตภัณฑ์สินค้าทางวัฒนธรรม กลุ่มทอผ้าไทยลื้อ การแสดงชาติพันธ์ไทยลื้อของเด็กและเยาวชน
ปลัดกระทรวงวัฒนธรรม กล่าวว่า กระทรวงวัฒนธรรม (วธ.) โดยสํานักงานวัฒนธรรมจังหวัดเชียงราย ได้ให้การสนับสนุนดําเนินงานชุมชนคุณธรรมฯ วัดท่าข้ามศรีดอนชัยอย่างเป็นรูปธรรม โดยชุมชนมีความโดดเด่น 3 ด้าน กล่าวคือ 1.ศาสนา มีวัดท่าข้ามศรีดอนชัย ศูนย์กลางการจัดกิจกรรมทางศาสนาและกิจกรรมสําคัญต่างๆ 2.ดําเนินชีวิตตามวิถีเศรษฐกิจพอเพียง มีจิตอาสาทําความดีด้วยหัวใจ พัฒนาชุมชน จัดกิจกรรมเทิดทูนสถาบันพระมหากษัตริย์อย่างต่อเนื่องเป็นประจําทุกปี 3.ส่งเสริมให้เยาวชน ผู้สูงอายุ รวมกลุ่มสืบสานรักษางานศิลปวัฒนธรรมไทลื้อ มีภูมิปัญญา/ปราชญ์ชาวบ้านถ่ายทอดความรู้และคุณค่าทางวัฒนธรรมท้องถิ่น ขอชื่นชมทุกภาคส่วน บ้าน วัด โรงเรียน หน่วยงานภาครัฐ เอกชน ประชาชน ที่มีความรัก สามัคคี ทําให้ชุมชนเข้มแข็ง มีความสุข พัฒนาต่อยอดภูมิปัญญา เพื่อสร้างมูลค่าเพิ่มเชิงเศรษฐกิจให้แก่ชุมชน
ปัจจุบันชุมชนวัดท่าข้ามศรีดอนชัย ยึดแนวทางเศรษฐกิจพอเพียง มีการถ่ายทอดองค์ความรู้ด้านศิลปะ วัฒนธรรมของไทลื้อ ผ่านกระบวนการสาธิตของกลุ่มแม่บ้านชุมชนชาวไทลื้อศรีดอนชัยให้แก่เด็ก เยาวชน และผู้สนใจทั่วไปกิจกรรมประกอบด้วย การปั่นฝ้าย ทอผ้าลายไทลื้อ อาหารพื้นถิ่น และองค์ความรู้ต่างๆ ซึ่งนับเป็นโอกาสดีของคนในชุมชนที่จะมีการเรียนรู้ด้วยตนเองและปฏิบัติจริง มีการแลกเปลี่ยนเรียนรู้ การศึกษาดูงานภูมิปัญญาท้องถิ่นในการทําผลิตภัณฑ์ชุมชนเพื่อจําหน่าย การส่งเสริมสนับสนุนให้ปลูกผัก ผลไม้ไว้บริโภค และหากมีเหลือจะนําไปขายหรือแปรรูปไว้บริโภคและ จําหน่ายต่อไป ทั้งนี้ ยังมีการส่งเสริมและสนับสนุนในการเปิดพื้นที่ให้ชุมชนมีจุดในการนําสินค้าเกษตรที่ผลิตได้มาแลกเปลี่ยนและจําหน่าย โดยใช้พื้นที่วัดซึ่งเป็นจุดศูนย์กลางในการเชื่อมโยงของคนในชุมชน นับเป็นตัวอย่างที่ดีให้ชุมชนคุณธรรมฯทั่วประเทศ
รัฐบาลไทย-ข่าวทำเนียบรัฐบาล-“พล.อ.ฉัตรชัย” สั่งทุกหน่วยเร่งช่วยเหลือพื้นที่น้ำท่วมภาคใต้
วันพฤหัสบดีที่ 5 มกราคม 2560
“พล.อ.ฉัตรชัย” สั่งทุกหน่วยเร่งช่วยเหลือพื้นที่น้ําท่วมภาคใต้
“พล.อ.ฉัตรชัย” สั่งทุกหน่วยเร่งช่วยเหลือพื้นที่น้ําท่วมภาคใต้ กรมชลฯ เร่งแผนระบายน้ํา 3 จังหวัดที่ยังท่วมหนัก ด้านกรมปศุสัตว์นําถุงยังชีพสําหรับสัตว์พร้อมเสบียงสัตว์ช่วยเหลือ
พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ได้สั่งการให้ทุกหน่วยในกระทรวงเกษตรฯ เร่งลงพื้นที่ให้การช่วยเหลือประชาชนอย่างเต็มที่ โดยเฉพาะการลดผลกระทบกับพื้นที่การเกษตร ซึ่งจากรายงานสถานการณ์น้ําท่วมในพื้นที่ภาคใต้ เนื่องจากฝนตกหนักในช่วงวันที่ 30 ธ.ค. 59 - 4 ม.ค. 60โดยล่าสุดขณะนี้มี 6 จังหวัดที่ได้รับผลกระทบ คือ ตรัง นครศรีธรรมราช พัทลุง นราธิวาส ปัตตานี และ ยะลาซึ่งปริมาณฝนสะสมสูงสุดในช่วงที่ผ่านมาวันที่ 30 ธ.ค. 59 - 3 ม.ค. 60 ในแต่ละจังหวัด พบว่าจ.นราธิวาส ฝนสะสมสูงสุด 455มม.จ.ยะลา ฝนสะสมสูงสุด 290มม.จ.ปัตตานี ฝนสะสมสูงสุด 239มม.จ.นครศรีธรรมราช ฝนสะสมสูงสุด 194มม.
อย่างไรก็ตาม จังหวัดที่ได้รับผลกระทบไม่มากนักได้แก่ จ.ตรัง ยะลา และ ปัตตานีคาดว่าจะกลับเข้าสู่สภาวะปกติ ใน 1 - 2 วัน ขณะที่จังหวัดที่ได้รับกระทบมาก ได้แก่ จ.นราธิวาส นครศรีธรรมราช และ พัทลุง กรมชลประทานได้เข้าไปดําเนินการให้การช่วยเหลือเพื่อเร่งระบายน้ําออกจากพื้นที่อย่างเร่งด่วนแล้ว ประกอบด้วย เครื่องสูบน้ํา รวม 46 เครื่องเครื่องผลักดันน้ํา รวม 8 เครื่องสถานีสูบน้ําด้วยไฟฟ้า รวม 4 สถานี
ด้านนายสัตวแพทย์อภัย สุทธิสังข์ อธิบดีกรมปศุสัตว์ กล่าวเพิ่มเติมว่า สํานักงานปศุสัตว์เขต 9ได้รายงานผลการช่วยเหลือเกษตรกรภาคปศุสัตว์ที่ได้รับผลกระทบจากน้ําท่วมในพื้นที่ 3 จังหวัดภาคใต้ ได้แก่ สงขลา สตูล นราธิวาส หลังจากเกิดภาวะน้ําท่วม ทั้งเครื่องเวชภัณฑ์ที่ใช้ในการรักษาสัตว์ ไปแจกจ่ายให้แก่เกษตรกรที่ได้รับความเดือดร้อนจากน้ําท่วม และสัตว์เลี้ยงขาดแคลนหญ้า โดยสัตว์เลี้ยงของเกษตรกรได้รับผลกระทบอย่างหนัก ประกอบด้วย โค กระบือ จํานวน 7,490 ตัวแพะ แกะ จํานวน 5,125 ตัว และสัตว์ปีก จํานวน 59,677 ตัว รวมทั้งสิ้น 39,263 ตัว เนื่องจากพื้นที่ทุ่งหญ้าถูกน้ําท่วมขังขาดแคลนหญ้า รวมทั้งสภาพอากาศที่มีฝนตกตลอดเวลา ซึ่งจากรายงานการประเมินความเสียหายเบื้องต้นในพื้นที่ 3 จังหวัดเกษตรกรที่ได้รับผลกระทบจํานวน 3,168 ราย ในเบื้องต้นได้ช่วยเหลือหญ้าแห้ง จํานวน 1,222 ฟ่อน (24,435 ก.ก.) หญ้าสด จํานวน 108,100 ก.ก.
“ขณะนี้ทางกรมปศุสัตว์กําลังเร่งสํารวจ และให้ความช่วยเหลือแก่เกษตรกรที่ประสบปัญหาน้ําท่วม โดยสั่งการให้อพยพสัตว์ไปยังพื้นที่สูง โดยประสานสํานักงานปศุสัตว์จังหวัด ในพื้นที่ให้ ติดตาม ดูแล และให้ความช่วยเหลืออย่างใกล้ชิด นอกจากนี้ทางกรมปศุสัตว์ ยังได้ออกหน่วยเคลื่อนที่เพื่อให้คําปรึกษาแก่เกษตรกรในการป้องกันและรักษาสัตว์เลี้ยงที่เจ็บป่วยในช่วงน้ําท่วมอย่างต่อเนื่องจนกว่าสถานการณ์จะเป็นปกติ และเมื่อสถานการณ์คลี่คลายจะมอบหมายให้แต่ละจังหวัดสํารวจความเสียหายในส่วนของสัตว์เลี้ยงเพื่อเร่งให้การช่วยเหลือเพิ่มเติมต่อไป”อธิบดีกรมปศุสัตว์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองดูไบ อำนวยความสะดวกและส่งคนไทยจำนวน 129 คน เดินทางกลับประเทศ โดยเที่ยวบินพิเศษของสายการบินเอมิเรตส์ [กระทรวงการต่างประเทศ]
วันเสาร์ที่ 2 พฤษภาคม 2563
สถานกงสุลใหญ่ ณ เมืองดูไบ อํานวยความสะดวกและส่งคนไทยจํานวน 129 คน เดินทางกลับประเทศ โดยเที่ยวบินพิเศษของสายการบินเอมิเรตส์ [กระทรวงการต่างประเทศ]
สถานกงสุลใหญ่ ณ เมืองดูไบ อํานวยความสะดวกและส่งคนไทยจํานวน 129 คน เดินทางกลับประเทศ โดยเที่ยวบินพิเศษของสายการบินเอมิเรตส์
เมื่อวันเสาร์ที่ 2 พฤษภาคม 2563 นายชัยรัตน์ ศิริวัฒน์ กงสุลใหญ่ ณ เมืองดูไบ พร้อมด้วยข้าราชการและเจ้าหน้าที่ของสถานกงสุลใหญ่ ณ เมืองดูไบ ได้เดินทางไปยังท่าอากาศยานนานาชาติเมืองดูไบเพื่ออํานวยความสะดวกให้แก่ผู้โดยสารจํานวน 129 คน ที่เดินทางกลับไทยด้วยเที่ยวบินพิเศษสายการบินเอมิเรตส์ เที่ยวบินที่ EK372 ออกเดินทางจากเมืองดูไบ เวลา 08.15 น. ซึ่งเป็นเที่ยวบินพิเศษที่สถานเอกอัครราชทูต ณ กรุงอาบูดาบี และสถานกงสุลใหญ่ฯ ได้ติดต่อประสานงานกับหน่วยงานที่เกี่ยวข้องของทั้งยูเออีและไทยเพื่อนําคนไทยที่ติดค้างและได้รับความเดือดร้อนในยูเออีกลับประเทศไทยตามโควตาที่ได้รับการจัดสรรจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.)
ในโอกาสนี้ สถานเอกอัครราชทูตฯ และสถานกงสุลใหญ่ฯ ขอขอบคุณผู้เดินทางทุกท่านที่ให้ความร่วมมือในการเดินทางครั้งนี้เป็นอย่างดี รวมถึงกลุ่มชุมชนไทยในยูเออีทุกท่านที่มีส่วนเกี่ยวข้องและได้ร่วมแรงร่วมใจช่วยเหลือคนไทยที่ตกค้างในยูเออีและผู้ที่ได้รับความเดือดร้อนและประสงค์เดินทางกลับไทย ซึ่งเป็นส่วนสําคัญที่ทําให้การดําเนินภารกิจในครั้งนี้ รวมถึงภารกิจอื่นๆ ที่ผ่านมาของสถานเอกอัครราชทูตฯ และสถานกงสุลใหญ่ฯ สําเร็จลุล่วงไปด้วยดี
สถานเอกอัครราชทูตฯ และสถานกงสุลใหญ่ฯ ให้ความสําคัญกับการดูแลสวัสดิภาพของคนไทยในยูเออี และตระหนักถึงความทุกข์ยากของคนไทยในยูเออีอีกหลายท่านจากผลกระทบของการแพร่ระบาดของเชื้อไวรัส COVID-19 และยังคงดําเนินการอย่างต่อเนื่องและเต็มที่เพื่อบรรเทาความเดือดร้อนของคนไทยที่ยังพํานักอยู่ในยูเออี และเพื่อให้คนไทยที่ยังติดค้างอยู่ในยูเออีได้เดินทางกลับไทยโดยเร็วที่สุด
#ช่วยเหลือด้วยหัวใจเพื่อคนไทยในยูเออี#น้ําใจคนไทยไม่ทิ้งกัน
On 2 May 2020, Consul-General Chairat Sirivat, together with officers and staffs of the Royal Thai Consulate-General in Dubai stationed at Dubai International Airport to facilitate the return of 129 Thai nationals to their home country by Emirates flight No. EK372, which was a special flight the Royal Thai Embassy in Abu Dhabi and the Royal Thai Consulate-General arranged to bring the Thais stranded in UAE back to Thailand due to the temporary ban on international passenger flights to Thailand.
In this regards, the Royal Thai Embassy and the Royal Thai Consulate-General would like to express our sincere appreciation to all for the help and support, including from our Thai community in the UAE that generously help those facing hardship in unity and solidarity, which contributed greatly to the accomplishment of the Royal Thai Embassy and the Royal Thai Consulate-General’s missions.
The Royal Thai Embassy and the Royal Thai Consulate-General reiterate our commitment to maintain all Thai nationals in UAE's well-being during this unprecedented, difficult time. We will continue to put forth our best and sincere effort to help those stranded in UAE, as well as those who are in need of returning to Thailand.
รัฐบาลไทย-ข่าวทำเนียบรัฐบาล-พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม ร่วมพิธีเจริญพระพุทธมนต์ และพิธีทำบุญตักบาตรถวายเป็นพระราชกุศล
วันอังคารที่ 28 กรกฎาคม 2563
พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม ร่วมพิธีเจริญพระพุทธมนต์ และพิธีทําบุญตักบาตรถวายเป็นพระราชกุศล
นอกจากนี้ปลัดกระทรวงกลาโหมยังได้ร่วมในพิธีถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน
จากนั้น ปลัดกระทรวงกลาโหม รองปลัดกระทรวงกลาโหม พร้อมด้วยภริยา ได้เดินทางไปลงนามถวายพระพร ณ ศาลาสหทัยสมาคม ในพระบรมมหาราชวัง เพื่อเป็นการแสดงออกถึงความจงรักภักดี และสํานึกในพระมหากรุณาธิคุณอย่างหาที่สุดมิได้ ทั้งนี้ ในวันที่ ๒๘ กรกฎาคม ของทุกปี เป็นวันสําคัญยิ่งของปวงชนชาวไทย ที่จักได้แสดงถึงความจงรักภักดี และเฉลิมพระเกียรติคุณใต้ฝ่าละอองธุลีพระบาท ซึ่งเป็นมิ่งขวัญของปวงชนชาวไทยโดยล้วนสํานึกในพระมหากรุณาธิคุณล้นเกล้าล้นกระหม่อมอย่างหาที่สุดมิได้ ที่ใต้ฝ่าละอองธุลีพระบาท ทรงปฏิบัติพระราชกรณียกิจนานัปการ เพื่อประโยชน์ของประเทศชาติและประชาชนชาวไทย
นอกจากนี้ ปลัดกระทรวงกลาโหม และภริยา พร้อมด้วยนายทหารชั้นผู้ใหญ่ในสังกัดสํานักงานปลัดกระทรวงกลาโหม ยังได้เดินทางไปร่วมชมนิทรรศการเฉลิมพระเกียรติพระบาทสมเด็จพระวชิรเกล้าเจ้าอยู่หัว “จากนภา ผ่านภูผา สู่มหานที ชีวิตใหม่ใต้ร่มพระบารมีเราสร้างไปด้วยกัน” ซึ่งเป็นการอัญเชิญพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงห่วงใยต่อทุกข์สุขของอาณาประชาราษฎร์ ที่พระองค์ได้เสด็จพระราชดําเนินไปทรงเยี่ยมเยียนพสกนิการตามพื้นที่ต่างๆ ทั่วประเทศ และอัญเชิญพระบรมราโชบายพระบาทสมเด็จพระวชิรเกล้าเจ้าอยู่หัวในเรื่องการรักษาสายน้ําคู คลองที่ไหลผ่านชุมชนเมือง ซึ่งเป็นการสืบสาน รักษา และต่อยอด พระราชดําริพระบาทสมเด็จพระบรมชนกาธิเบศร มหาภูมิพล อดุลยเดช มหาราช บรมนาถบพิตร ทั้งนี้งานมีกําหนดจัดแสดงระหว่างวันที่ ๒๘ - ๓๑ กรกฎาคม ๒๕๖๓ ณ ท้องสนามหลวง
รัฐบาลไทย-ข่าวทำเนียบรัฐบาล-โครงการนำร่องชุมชนลดเค็ม ลดโรคไตเรื้อรัง
วันพุธที่ 11 เมษายน 2561
โครงการนําร่องชุมชนลดเค็ม ลดโรคไตเรื้อรัง
รัฐบาลเดินหน้าสร้างชุมชนลดเค็ม ลดโรค เพื่อให้คนไทยปรับเปลี่ยนพฤติกรรมการบริโภค
โครงการนําร่องชุมชนลดเค็ม ลดโรคไตเรื้อรัง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าสร้างชุมชนลดเค็ม ลดโรค เพื่อให้คนไทยปรับเปลี่ยนพฤติกรรมการบริโภค โดยลดการเติมเครื่องปรุงรสที่มีรสจัดมากเกินไป รับประทานอาหารกึ่งสําเร็จรูปและขนมกรุบกรอบในปริมาณที่เหมาะสม เป็นต้น พร้อมทั้งมุ่งเน้นให้ประชาชนควบคุมการบริโภคเกลืออย่างพอดี เพื่อลดความเสี่ยงต่อโรคเรื้อรัง เช่น ความดันโลหิตสูง โรคไต โรคหัวใจ โรคเบาหวาน โดยจะนําร่องใน อ.กุมภวาปี จ.อุดรธานี อ.ห้วยยอด จ.ตรัง และ อ.เมืองราชบุรี จ.ราชบุรี เพื่อให้เป็นต้นแบบและขยายผลไปยังจังหวัดอื่น ๆ ต่อไป ทั้งนี้ จากข้อมูลพบว่าคนไทยบริโภคเกลือโซเดียมต่อวันเกินกว่าที่องค์การอนามัยโลกกําหนด รัฐบาลจึงตั้งเป้ารณรงค์ให้ประชาชนเลือกรับประทานอาหารอย่างถูกต้อง เพื่อสุขภาพที่แข็งแรง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อุตตม” ขอความร่วมมือเอกชน ร่วมกันปฎิรูปอุตสาหกรรมไทย
วันอังคารที่ 24 เมษายน 2561
“อุตตม” ขอความร่วมมือเอกชน ร่วมกันปฎิรูปอุตสาหกรรมไทย
รัฐมนตรีว่าการกระทรวงอุตสาหกรรม ได้บรรยายพิเศษเรื่อง นโยบายรัฐในการส่งเสริมภาคเอกชน ในงานการประชุมคณะกรรมการสภาอุตสาหกรรมแห่งประเทศไทย ครั้งที่ 4/2561 ณ ห้อง Meeting Room 1-2 ศูนย์ประชุมแห่งชาติสิริติ์
เมื่อวันที่ 23 เมษายน 2561 นายอุตตม สาวนายน รัฐมนตรีว่าการกระทรวงอุตสาหกรรม ได้บรรยายพิเศษเรื่อง นโยบายรัฐในการส่งเสริมภาคเอกชน ในงานการประชุมคณะกรรมการสภาอุตสาหกรรมแห่งประเทศไทย ครั้งที่ 4/2561 ณ ห้อง Meeting Room 1-2 ศูนย์ประชุมแห่งชาติสิริติ์
โดยนายอุตตม ระบุว่า โอกาสใหม่ๆที่จะเกิดขึ้นในประเทศไทยนั้น ส่วนใหญ่มาจากภาคอุตสาหกรรม แต่ขีดความสามารถในการผลิตของภาคอุตสาหกรรมยังเดินหน้าได้ไม่เต็มที่ ซึ่งควรมีการพัฒนาให้สอดคล้องกับอุตสาหกรรม 4.0 ที่กระทรวงอุตสาหกรรมกําลังขับเคลื่อน และเดินหน้าอย่างเต็มที่ และมุ่งไปที่การพัฒนาฐานรากมากขึ้น ซึ่งการสร้างโอกาสใหม่ๆนั้น ต้องร่วมมือกันจากหลายๆฝ่าย จึงอยากมาขอความร่วมมือกับทางคณะกรรมการสภาอุตสาหกรรมแห่งประเทศไทยให้ร่วมมือกันผลักดัน ในการปฎิรูปภาคอุตสาหกรรม เพราะต้องเริ่มกันวันนี้ หากภาคอุตสาหกรรมไทยไม่โต หรือโตไม่ทันประเทศอื่นๆ ปัญหาต่างๆที่เกิดขึ้น อาจจะแก้ไขยากขึ้นไปอีก
ทั้งนี้แนวทางการขับเคลื่อนอุตสาหกรรมเป้าหมาย และการช่วยเหลือและพัฒนาผู้ประกอบการ SMEs ที่เป็นระบบและครบวงจร หลายๆ มาตรการได้รับความเห็นชอบจากคณะรัฐมนตรีแล้ว ทั้งยุทธศาสตร์และแผนงานการขับเคลื่อนอุตสาหกรรมการผลิตรถยนต์ที่ขับเคลื่อนด้วยพลังงานไฟฟ้า และ อุตสาหกรรมหุ่นยนต์และระบบอัตโนมัติ และในช่วง 2 สัปดาห์นี้ กระทรวงอุตสาหกรรม จะนํายุทธศาสตร์ของอุตสาหกรรมชีวภาพ และอุตสาหกรรมอาหาร เข้าเพื่อให้ ครม. พิจารณาเห็นชอบ
รัฐบาลไทย-ข่าวทำเนียบรัฐบาล-นายกรัฐมนตรีเดินทางถึงปูซาน และเข้าร่วมพิธีเปิดโครงการ Busan Eco-Delta Smart City
วันจันทร์ที่ 25 พฤศจิกายน 2562
นายกรัฐมนตรีเดินทางถึงปูซาน และเข้าร่วมพิธีเปิดโครงการ Busan Eco-Delta Smart City
นายกรัฐมนตรีเดินทางถึงปูซาน และเข้าร่วมพิธีเปิดโครงการ Busan Eco-Delta Smart City
วันนี้ (24 พฤศจิกายน 2562) เวลา 16.30 น. ตามเวลาท้องถิ่น พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และภริยา พร้อมด้วยคณะ เดินทางถึงฐานทัพอากาศกิมแฮ (Gimhae Air Base) จากนั้น นายกรัฐมนตรีออกเดินทางไปพื้นที่เขตคังซอ ฝั่งตะวันตกของนครปูซาน เพื่อร่วมพิธีเปิดโครงการ Busan Eco-Delta Smart City โดยมีผู้นําประเทศสมาชิกอาเซียนและประธานาธิบดีสาธารณรัฐเกาหลีเข้าร่วมงานด้วย
โครงการ Busan Eco-Delta Smart City เป็นโครงการพัฒนาเมืองอัจฉริยะระดับชาติ โครงการแรกของเกาหลีใต้ อันเป็นผลมาจากการลงนาม MOUs ระหว่างรัฐบาลทั้งสองประเทศ ครั้งที่ ประธานาธิบดีสาธารณรัฐเกาหลีเยือนไทย เพื่อสนับสนุนการแลกเปลี่ยนนโยบาย เทคโนโลยี ข้อมูลและทรัพยากรมนุษย์ รวมทั้งส่งเสริมอุตสาหกรรมที่เกี่ยวข้อง เพื่อพัฒนาเมืองอัจฉริยะของทั้งสองประเทศ โดยเป็นไปตามความสนใจของแต่ละฝ่าย ซึ่งจะนําไปสู่ผลประโยชน์ร่วมกัน
โดยผู้นําประเทศสมาชิกอาเซียนและประธานาธิบดีสาธารณรัฐเกาหลีรับชมวิดีทัศน์เกี่ยวกับเมืองอัจฉริยะของปูซาน อีโค-เดลต้า จากนั้นประธานาธิบดีสาธารณรัฐเกาหลีกล่าวเปิดงาน ก่อนที่ผู้นําประเทศสมาชิกอาเซียนจะขึ้นเวทีและสัมผัสหน้าจอพร้อมกัน
เมื่อเสร็จสิ้นพิธีเปิด จากนั้นในเวลา 19.15 น. ตามเวลาท้องถิ่น นายกรัฐมนตรีได้ร่วมรับฟังการบรรยายสรุปการเข้าร่วมการประชุมสุดยอดอาเซียน-สาธารณรัฐเกาหลี ครั้งที่ 3 และการประชุมผู้นํากรอบความร่วมมือลุ่มน้ําโขง-สาธารณรัฐเกาหลี ครั้งที่ 1 และกิจกรรมที่เกี่ยวข้อง ณ โรงแรมที่พัก
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมการใช้ประโยชน์ “เน็ตประชารัฐ” จ.เพชรบุรี
วันพุธที่ 7 มีนาคม 2561
รมว.ดิจิทัลฯ ลงพื้นที่ตรวจเยี่ยมการใช้ประโยชน์ “เน็ตประชารัฐ” จ.เพชรบุรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยคณะผู้บริหารกระทรวงฯ และหน่วยงานในสังกัดฯ ลงพื้นที่ตรวจเยี่ยมการใช้ประโยชน์จากโครงการ “เน็ตประชารัฐ” ของประชาชน ซึ่งสามารถใช้ประโยชน์จากโครงข่ายอินเทอร์เน็ตได้เป็นอย่างดี ทั้งการหาแหล่งความรู้บนโลกออนไลน์ การนําสินค้าและบริการในชุมชนมาดําเนินธุรกิจรูปแบบ e-Commerce ได้อย่างสร้างสรรค์ ตลอดจนการเข้าถึงบริการและความเคลื่อนไหวของภาครัฐ โดยเน็ตประชารัฐเป็นปัจจัยหนึ่งที่จะช่วยลดความเหลื่อมล้ําของประชาชนให้เข้าถึงเทคโนโลยีอินเทอร์เน็ตความเร็วสูงด้วยราคาที่เหมาะสมกับการใช้งาน ซึ่งรูปแบบที่หลากหลายของบริการออนไลน์ จะทําให้ประชาชนมีความเป็นอยู่ที่ดีขึ้นอย่างเท่าเทียม และลดความเหลื่อมล้ําด้านคุณภาพชีวิต เมื่อวันที่ 5 มีนาคม 2561 ณ หมู่ที่ 3 บ้านรางจิต ตําบลไร่ใหม่พัฒนา อําเภอชะอํา จังหวัดเพชรบุรี
************************
รัฐบาลไทย-ข่าวทำเนียบรัฐบาล-วิธีการดูแลจิตใจในช่วงการระบาดของเชื้อไวรัสโควิด-19
วันอังคารที่ 31 มีนาคม 2563
วิธีการดูแลจิตใจในช่วงการระบาดของเชื้อไวรัสโควิด-19
ในช่วงนี้สามารถดูแลสภาพจิตใจตนเองด้วยวิธีการอย่างไรบ้างนะ ??
-ไม่ควรแก้เครียดด้วยวิธีที่ส่งผลลบต่อร่างกาย เช่น บุหรี่ แอลกอฮอล์ หรือสารเสพติดอื่นๆ
-ไม่ควรแสดงการรังเกียจกันในสังคม โดยเฉพาะผู้ป่วยหรือผู้ที่เกี่ยวข้องกับเชื้อไวรัสโควิด-19
-ไม่ควรด่า ว่า หรือหาคนผิดในสังคม เพื่อไม่ให้บรรยากาศตึงเครียด แต่ควรนําสิ่งที่ผิดเหล่านั้นมาเรียนรู้เพื่อเป็นประโยชน์กับชีวิตเรา
-ไม่แชร์ข้อมูลอันเป็นเท็จที่ส่งผลให้เกิดความเข้าใจผิดกันในสังคม
รัฐบาลไทย-ข่าวทำเนียบรัฐบาล-สธ. จับมือ ม.มหิดล ผลิตผู้นำเชี่ยวชาญด้านนโยบายและยุทธศาสตร์สุขภาพ เพียง 10 คนต่อปี
วันอังคารที่ 27 มิถุนายน 2560
สธ. จับมือ ม.มหิดล ผลิตผู้นําเชี่ยวชาญด้านนโยบายและยุทธศาสตร์สุขภาพ เพียง 10 คนต่อปี
กระทรวงสาธารณสุข ลงนามบันทึกข้อตกลงความร่วมมือกับมหาวิทยาลัยมหิดลผลิตผู้เชี่ยวชาญด้านนโยบายและยุทธศาสตร์สุขภาพ คัดเลือกผู้ที่มีความเหมาะสม ปีละ 10 คนใน 5 ปี
กระทรวงสาธารณสุข ลงนามบันทึกข้อตกลงความร่วมมือกับมหาวิทยาลัยมหิดลผลิตผู้เชี่ยวชาญด้านนโยบายและยุทธศาสตร์สุขภาพ คัดเลือกผู้ที่มีความเหมาะสม ปีละ 10 คนใน 5 ปี สร้างการเปลี่ยนแปลงเชิงนโยบายและยุทธศาสตร์ ขับเคลื่อนและอภิบาลระบบสุขภาพได้อย่างมีประสิทธิภาพและยั่งยืน
วันนี้ (27มิถุนายน2560)ที่ ห้องประชุมชัยนาทนเรนทร กระทรวงสาธารณสุข จังหวัดนนทบุรี นายแพทย์โสภณ เมฆธน ปลัดกระทรวงสาธารณสุข ร่วมลงนามบันทึกข้อตกลงความร่วมมือว่าด้วยหลักสูตรผู้เชี่ยวชาญด้านนโยบายและยุทธศาสตร์สุขภาพ(Health Policy and Strategy Development Programme)ระหว่างสํานักงานปลัดกระทรวงสาธารณสุข (สํานักนโยบายและยุทธศาสตร์) และ มหาวิทยาลัยมหิดล (คณะสาธารณสุขศาสตร์) ร่วมมือพัฒนาศักยภาพบุคลากรเป็นผู้เชี่ยวชาญด้านนโยบายและยุทธศาสตร์รุ่นใหม่ ตอบสนองความต้องการของกระทรวงสาธารณสุข ทั้งระดับส่วนกลางและภูมิภาค โดยมีเป้าหมายที่จะผลิตบุคลากรให้มีความรู้ ความสามารถในการกําหนดนโยบายและยุทธศาสตร์ด้านสุขภาพ สร้างให้เป็นบุคลากรที่มีภาวะผู้นํา มีความคิดสร้างสรรค์ สามารถสร้างการเปลี่ยนแปลงเชิงนโยบายและยุทธศาสตร์ เพื่อขับเคลื่อนและอภิบาลระบบสุขภาพได้อย่างมีประสิทธิภาพและยั่งยืน เพื่อบรรลุเป้าหมาย ประชาชนสุขภาพดี เจ้าหน้าที่มีความสุข ระบบสุขภาพยั่งยืน
โดยสํานักนโยบายและยุทธศาสตร์ สํานักงานปลัดกระทรวงสาธารณสุข จะดําเนินการสอบคัดเลือกบุคลากรที่มีคุณสมบัติเหมาะสมเข้าเรียนหลักสูตรสาธารณสุขศาสตร์มหาบัณฑิตของมหาวิทยาลัยมหิดล จัดสรรงบประมาณสนับสนุน จัดหาสถานที่ฝึกปฏิบัติงานจริง ตั้งเป้าผลิตจํานวน 10 คนต่อปี กําหนดระยะเวลา 5 ปี (พ.ศ.2561-2565) ส่วนมหาวิทยาลัยมหิดลจะทําการปรับปรุงหลักสูตรสาธารณสุขศาสตร์มหาบัณฑิต ทั้งภาคทฤษฏีและภาคปฏิบัติให้สอดคล้องกับความต้องการของกระทรวงสาธารณสุข พร้อมสนับสนุนบุคลากรเพื่อเป็นอาจารย์ที่ปรึกษาสําหรับให้คําแนะนํา สําหรับผู้เข้ารับการฝึกปฏิบัติทั้งในภาคปฏิบัติและภาคทฤษฎี
สําหรับ หลักสูตรผู้เชี่ยวชาญด้านนโยบายและยุทธศาสตร์สุขภาพนี้ เป็นการพัฒนาศักยภาพของผู้รับการอบรม สามารถพัฒนานโยบายและยุทธศาสตร์บนพื้นฐานของการใช้ข้อมูลสารสนเทศและฐานความรู้ได้อย่างเชี่ยวชาญ โดยวิเคราะห์ สังเคราะห์ จัดทําข้อเสนอเชิงนโยบาย เพื่อการพัฒนาระบบสุขภาพในภาพรวมและเฉพาะประเด็นได้อย่างดีเยี่ยมและมีความเป็นสากลสามารถประยุกต์เข้ากับบริบทในพื้นที่ได้อย่างเหมาะสม นําความรู้ไปประยุกต์ใช้ในการแก้ไขปัญหาอย่างทันท่วงที และมาตรการแก้ไขปัญหานั้นสามารถปฏิบัติได้จริง เน้นการเรียนการสอนด้านการพัฒนาสาธารณสุข ด้านนโยบายและยุทธศาสตร์ และแลกเปลี่ยนเรียนรู้ประสบการณ์ซึ่งกันและกันในรูปแบบการประชุมกลุ่ม
*************************** 27 มิถุนายน2560